kungku- u banuh atu nu sananal a bunac

satangahan nu ulic 
u banuh atu nu sananal a bunac

 ngatu 

 ngatu-cacay 
i picudadan manamuh kaku mitengil tu kunku nu saydan. ci-Tubah hank u ngangan niza u kanamuhan nu maku ku mukaen ku kawpil nu Tubah. u kamu nu saydan ni Tubah ayza i kaput sa tusa, saayaway sa namaka ayamay a kungku : u itebanay nu buyu a ayaw. u tengaan atu u sapasubana’ tu wawa a kungku. namitengil tu kungku nu Sakizaya sa sakana muhan matumes nu sakatineng, kiyu sakapah hank u nipitengil tu kunku haw ! 

 ngatu-tusa
i teban nu buyu’ milisimet kiya tengaan tu sangutuc niza tu salengacay a kikul nu banuh, pasenen sa misakamu tu i pabaw nu kilan palan “ matinen kisu u kasaetinan ku tusaay akikul nu banuh aku, sapawantan nu sakizayaay atademaw tu malataw atu likat nu cilal, a matinen kisu, iyu paselal, kuheni iyu malikuda ku selal, iyu pala acawasa, satupelen, malikat sangulan. u banuh isu sa abuabuwan, tabaki, icuwa ku nikasangulan ! “

 ngatu-tulu
makatengil kiya palan tu kamu niya tenga’an, patukil satu “ han, kasaetiman ku salengacay abanuh i su, belabelatan, uyzasa, cayay pakazih kisu, u tupel nu tumuk sa u ni sangaan tu banuh nu niyam, u tudungay tu sakuwan, situdungay, anu situdun kina sa “ malikatay a sangulan “  anumahiza, utatudun niyam sa “ u icelan “ kiyu, sapica nu mita masu papasengen, anu masukasikaz kita, anu silsilen nu mita kiya banuh mipulun tu icelan sa, acaay haw ku sakapahay a nikalaheci !

 ngatu-sepat
nakamuwan i sumamad, bayu nu wali izaw ku niyazu’nu Sakizaya, iza ku kapah ci Pitay Kakalan’ , nanu adidi’ sibalucu’ maydih amala bunac itini ihekal paku niza sa tata cuwa. miyala ciniza tu samukung, nu nabalucu’an sa niza misabalunga, u muwa ku malu paypay niya balunga. tusa tu a bataan ciniza u bunac ku bacu nu balunga, nani niyazu’ a mumul, tayza nisabalucuan ihekalay akanatal. 

 ngatu-lima
tulu amiheen I bayu, pabaliwsan, maalul mapacaheb ak ku balunga’ i kanatal, misabaluhay yaca tu balunga malalid ku culil. namahiza pakukungan, mahamin alawan ku tuutuud niza. nanialawan ciniza sa, mapalikid i kanatal, pinapinaay a miheca ciniza sa, mumul tu maka balunga, itawya sa, sinikatinengan tu pabalunga i bayu, acaay tu kabalaki satu, cayay kahiza nizatengan, tayzaen i niyazu nu tatayna lubuwan, pina amiheca. 

 ngatu-enem
haemay muspi ciniza, alaan nu enip atu isu ciniza, kiya maliyas ku niyazu’ nu tatayna, malalid palaheci tu nizatengan, pakapina tu amiheca, bahal tulu tu abataan amiheca, satusa alasubu kuni tayzaan akanatal cayay paka tepa tu zazan, kiyu maydih taluma’ papipadan tu babalaki’, itawya tansul tahekal ku dietu nu bayu, misakamu : “ tatengaen, saicelangen, sawantangen, patukelen ku nizaten, sa mapacukat kaku, ayza patungusen naku kisu malabunac nu wali’ “ namisakamu tansul sa malawpis, nani tawyai wali tu sananal misabelabelat ci pitay kakalaw pacilu’ tu binawlan.

 namakayniay a nasulitan nasakamuan atu natinengan 
nasulitan ni Tiway Sayiun、Lisin Cudad、atu ci Tuku Sayiun

nasulitan nay pabalucu'ay a kawaw nu subana'ay a pu 2018-1

 malaalitin tu i hekalay atu zumaay a natinengan 
恆星 https://zh.wikipedia.org/wiki/%E6%81%92%E6%98%9F

羽毛 https://zh.wikipedia.org/wiki/%E7%BE%BD%E6%AF%9B

kakuniza:kungku
kakuniza:kagak
kakuniza:2018-cacay